als_Latn dik_Latn sag_Latn
Policia e Tiranes la te lire sot dy personat e shoqeruar gjate aksionit kunder shperthimeve me eksploziv te ndodhura ne kryeqytet.
Policia ka lene te lire Pajtim e Muhedin Gjuten, pasi jane marre ne pyetje disa ore ne drejtorine e Tiranes.
Të afërmit e anëtarëve të familjes Gjuta të cilët janë arrestuar sot me akuzën e vendosjes së tritolit në farmacinë e Bashkim Tahirit, babait të Ministrit të Brendshëm Saimir Tahiri, kanë akuzuar policinë për ushtrim dhune dhe për goditje politike.
Selam Gjuta, i ati i Pajtim Gjutës, deklaroi sot tek drejtoria e policisë se mbrëmjen e djeshme, 20 policë kanë ushtruar kontrolle dhe terror në banesën e tyre pa dhënë asnjë shpjegim se për çfarë bëhet fjalë.
Sipas tij uniformat blu kanë përdorur edhe lëndë helmuese në banesë, çka sipas tij bëri që nëna e tyre të sëmuret.
“Rreth orës 1 e gjysmë të natës, kanë ardhur mbi 20 policë, 70-80% me maska. Erdhen tek shtëpia, thirrën dola unë i zhveshur siç isha në krevat, mora një bluze. Çfarë ka ndodhur ju thash? Më thanë kontroll. Kush është vrarë thashë, kemi vrarë kënd, kemi bërë gjë?! Kontroll mos lëviz. Deri në orën 4:00 kontroll, u çuan fëmijët duke bërtit u sëmur edhe nëna. I ra të fikët, se hodhën një lëndë helmuese, që digjte në fyt, madje kishin paralizuar edhe qenjtë e shtëpisë. Për 2 orë e gjysëm, terror në shtëpi”, theksoi Selam Gjuta.
Ai vuri në dukje se policët kërkonin armatim, ata bllokuan edhe telefonat ndërsa i vunë prangat vëllait edhe djalit të tij ndërsa kërkonin në të gjithë shpinë.
“Ju thashë çfarë ka, mos kemi vrarë ndonjëri nga njerëzit tonë, s’të duhet gjë më thanë ne do bëjmë kontroll, diku ishte një derë e thyer, diku një derë e hapur. Hapen garazhin e makinës, këputën celësin nuk di cfarë të them. Policia në përgjithësi duhet të jetë në mbrojtje të qytetarëve, kurse këto kanë qenë komplet terrorizues. Se çfarë kemi bërë unë akoma nuk e di. Madje ndalova njërin në mënyrë private dhe i thashë trego cfarë ka ndodhur se jam në ankth, dua të di cfarë ka ndodh dhe më tha se nuk të duhet gjë ty. Atëherë nga ora 4 u sëmur nëna nga helmet, dhe më morën në polici pastaj më thanë rri më nënën ti. Dy orë ka ndenjtur nëna në oksigjen sepse nuk kishte frymëmarrje”, tha Gjuta.
Vexhi Gjuta, vëllai i Vladimir Gjutës të shpallur në kërkim, ka deklaruar se aksionet e policisë, si dhe arrestimet e familjarëve të tyre kanë vetëm prapavijë politike.
Vexhi Gjuta u shpreh se kontrollet dhe arrestimet e policisë, vijnë për shkak se ata janë të djathtë.
“Ky nuk është rasti i parë që po bëhet kundrejt nesh, ky është rasti i 4-5 që bëhet kunder familjes Gjuta. Kto janë probleme politike dhe po bëhen gjëra që nuk duhen të behen në një vend demokratik, merren makina dhe konfiskohem, bëhen ca gjëra që nuk ndodhin kund. Merren makinat nuk bëhen as procesverbal. Thonë vjen urdhëri nga lart se kush është lart nuk e di. I kemi njoftuar të gjithë se po bëhet dicka e jashtëzakonshme kundrejt nesh, ja tani shtëpia e vëllajt kemi dy fugona policie, nuk e merr vesh kush se cfarë bëhet. Mesa duket, 99% vetem probleme politike sepse ne jemi të djathtë, e gjitha kjo është poshtërim që na bëhet, me dokumentacione të rregullta vijnë edhe e vendosin skenë krimi.” tha Vexhi Gjuta, viton Tv A1.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn